Referat styremøte nr. 4, styret 2020-2021,  Fredrikstad BK Atlas
Tid: torsdag 6. august 2020 kl. 18:00-20:00.
Sted: Fredrikstad BK Atlas sine lokaler, ute.
Til stede: Klas Pettersen, Ninni Pettersen, Gurdrun Høie, Christer Bjørsland, Ann Kristin Kjølholdt – Helge Bovim, Tommy Skauen og Georghe Costin på deler av møtet
Forfall: Arne Amundsen, Khasan Tovsultanov

Saker
2020-4-30. Godkjenning av referat og innkalling

Referatet og innkallingen ble godkjent. 


2020-4-31. Atlas 75 år, utgivelse av jubileumsbok.
Helge Bovim, Tommy Skauen og Klas Pettersen presenterer forslag om rammer for utgivelse av jubileumsbok. Se saksvedlegg. 

Helge og Tommy presenterte seg selv og planene for utgivelse av jubileumsbok. Helge hadde mange ideer på hvordan et jubileumsår kunne feires med jubileumsfest, jubileumsbok og hedersmedlemmer. 

Vidar Benjaminsen (Benjamin sats og trykk) har gitt et tilbud på 109 000 kr + moms for setting/layout og trykking av 500 bøker (A4, 200 sider, stiv perm), deretter 3900 kr + mva for 100 neste bøker osv. Helge og Tommy skal få 60 000 kr hver for jobben. Klubben kan finansiere dette ved sponsorer, søking av prosjekter etc. 

Styret ble enige om følgende:

1: Styret ønsker å utgi en jubileumsbok
2: Styret oppretter en bokkomite ved Klas, Georghe, Helge, Tommy og Vidar
3: Atlas skal ha kontroll over innholdet i boken og ha redaksjonsansvaret
4: Vi ser for oss at vi går for 1000 bøker.
5: Budsjettrammene blir som nevnt ovenfor; trykkekostnadene 128500 kr + mva  for 1000 bøkr og 120000 til journalistene.  Til sammen blir dette 280625 kr inkludert moms.

2020-4-32 Politiattest
Ann-Kristin informerer om politiattestordningen til Atlas.

Som sekretær er Ann Kristin ansvarlig for å informere og samle inn politiattester i Atlas. 

Alle som utfører oppgaver i norsk idrett som medfører et ansvars- eller tillitsforhold ovenfor mindreårige skal fremvise politiattest.

Man må søke hvert tredje år. 

Styremedlemmer som har ansvar for trening fikk utdelt skjema som skal brukes til politiattest. Når dere får bekreftelse fra politiet så må dere vise denne til Ann Kristin – som loggfører dette. Ann Kristin blir med på et sportslig møte i høst for å informere alle oppmenn om dette. Gudrun inviterer Ann Kristin.

2020-4-33. Trening under koronaregimet

Gudrun er medisinsk ansvarlig i klubben. Klubben følger regler for trening og Corona utarbeidet av FHI/NBFB. For toppidretten utformes egne rapporteringsskjmear av Atlas. Klas utformer skjemaene, Gudrun er ansvarlig for månedlig innrapportering til NBF.

2020-4-34. Bryteakademiet: utøverkontrakter
Se saksvedlegg.
Styret ble enige om å innføre foreldresignatur på kontrakten for utøvere under 18 år. 

Styret leser igjennom utøverkontraktene og gir tilbakemelding til Gudrun på e-post innen en uke. 

Styret drøftet om bryteakademiet skulle ha en egen logo, Klas legger ut en melding på FB der medlemmene kan komme med forslag. 

2020-4-35. Fremdriftsplan for oppussing av lokalene, herunder
- bytting/kobling av elektrisitet 
- lys og tak
- forslag til innkjøp av utstyr, blant annet hjertestarter og klokke
- rydding av lokalene

Klas gikk igjennom punktene ovenfor. Leiekontraktene har gått ut, og Klas er i kontakt med kommunen for å inngå en ny. Klas vil i den forbindelsen gå igjennom bytting/kobling av elektrisitet med kommunen.

Styret ble enige i å gå til innkjøp av hjertestarter fra Røde kors og en ny klokke. 

Lokalene blir ryddet i forbindelse med grillfest på lørdag. 

2020-4-36 Støtte for inntektstap grunnet Covid-19

Klas vil søke om dette for Atlas. Til grunn vil vi legge blant annet inntektstapet ved Fredrikstad Cup og Atlas Camp. 

2020-4-37. Nøkler

Christer er ansvarlig for nøklene på Atlas. Han har utarbeidet et nøkkelskjema som alle som har nøkler må signere på. Det er viktig at Christer får beskjed om alle som har nøkler i klubben, og at disse signerer for nøklene de har. 

[bookmark: _GoBack]2020-4-38. Eventuelt

Det vil være viktig å holde motivasjon oppe for trening i Coronatiden, når man ikke får reise på stevner og konkurranser. Vi vet ikke hvor lenge denne situasjonen vil vare. 
Et tiltak vil være å arrangere ulike treningsleirer, leie inn sparring etc. Gudrun undersøker og kommer tilbake til dette punktet på neste styremøte. 



Ann Kristin Kjølholdt
Ref. 
